O casă atent mobilată îţi va oferi tot confortul de care ai nevoie, de la aspectul estetic şi până la funcţionalitate.
Vestea bună este că nu toate piesele de mobilier trebuie să coste o avere sau să ocupe o groază de spaţiu
. Deseori, mobilierul de mici dimensiuni poate face diferenţa, fie că e vorba de living, fie că e vorba de dormitor sau hol.
Află ce mobilier accesibil nu poate să îţi lipsească din casă, de la pantofar la noptiere:
Masa de cafea
Masa de cafea completează perfect amenajarea camerei de zi. O poţi folosi atât pentru decor, cât şi pentru a avea la îndemână obiectele importante pentru tine, de la laptop şi până la telecomanda sau gustări. Alege o masă cafea cu design modern pe care să o aşezi în lateralul canapelei sau în faţa acesteia.
Etajere
Etajarele sunt perfecte dacă îţi doreşti spaţiu de depozitare, fără să faci rabat de la aspectul estetic. În ziua de azi găseşti o mulţime de modele de etajere, uşor de instalat, din lemn, metal sau chiar bambus. Aşază-le în camera de zi, dormitor, baie sau balcon, funcţie de locul în care vrei să depozitezi obiecte esenţiale.
Noptiere
Dormitorul nu este niciodată complet fără noptiere. Acestea completează amenajarea, dar sunt şi superutile dacă vrei să ai aproape un ceas, cartea preferată sau telefonul. Optează pentru noptiere cu sertare dacă vrei extraspaţiu de depozitare. Mai mult, dacă eşti căutarea celui mai bun preţ, poţi înlocui noptierele cu două mese de cafea de dimensiuni mici.
Rafturi suspendate
O casă aerisita înseamnă cât mai puţine piese de mobilier, însă cum rămâne cu obiectele care nu îşi găsesc locul? Poţi să foloseşti rafturi suspendate pentru decoraţiunile preferate, dar şi pentru cărţi sau alte produse. Spre exemplu, rafturile suspendate în baie te ajută să ai produsele de îngrijire la îndemână, iar cele pentru bucătărie sunt ideale pentru condimente, dulciuri sau borcane.
Comodă
Comoda TV este excelentă dacă nu vrei să montezi televizorul într-un suport de perete, unde mai pui că se instalează uşor şi rapid. În dormitor, poţi alege o comodă tot ca suport pentru televizor, dar şi pentru a păstra produse de îngrijire, lenjerie de corp sau accesorii. Preţul unei comode porneşte de la câteva sute de lei, iar aceasta se poate comanda uşor online.
Birou
Este bine să ai întotdeauna un spaţiu de birou în casă, fie că lucrezi remote, studiezi sau ai diverse proiecte personale de care te ocupi în timpul liber. Un birou nu va ocupa mult spaţiu, mai ales dacă optezi pentru un model de dimensiuni mici. Îl poţi instala în living, dormitor, pe hol sau chiar în balcon.
Taburet
O piesă de mici dimensiuni super utilă, taburetul îşi va găsi uşor locul pe hol, în living, pe balcon sau în dormitor. Îl poţi folosi atunci când te încalţi, dacă alegi să-l pui pe hol sau pentru a sta comod pe canapea, dacă alegi să îl pui în living. Preţul unui taburet porneşte de la câteva zeci de lei şi majoritatea modelelor nu necesită montaj.
Pantofar
Aşezarea pantofilor la intrarea în casă, direct pe podea, nu este foarte estetică. Astfel, un pantofar rămâne soluţia ideală pentru un hol aerisit şi atent amenajat. Acestea au preţuri prietenoase, se montează uşor şi se găsesc în majortatea magazinelor de bricolaj sau mobilier.
Suport de umeraşe
Suportul de umeraşe este de folos atunci când simţi că spaţiul din dulap nu este suficient sau atunci când ai dressing-ul separat de cameră în care te pregăteşti. Preţul unui suport de umeraşe începe de la câteva zeci de lei, montajul se realizează în câteva minute, iar majoritatea modelelor au un design modern şi cool.
Foloseşte lista de mai sus pentru a alege inspirat mobilierul de mici dimensiuni. Ţine cont atât de material şi de aspect, cât şi de funcţionalitatea acestuia în casa ta. Îţi doreşti piese de mobilier care să îţi facă viaţa mai uşoară şi să îţi sporească confortul.